"Tango on ainus teema, mida me kunagi Euroopaga ei aruta," on märkinud Argentiina kirjanik Macedonia Fernandez.    Argentiinlaste jaoks ei ole tango tants vaid elumäng, mida mängitakse terve elu hoolimata east ja päritolust. Tango kodu on Buenos Airese tänavatel ja kohvikutes, mida siiani külastavad veel paljud vanad tangolegendid, kes hoolimata oma austusväärsest vanusest ei suuda loobuda esinemast ning kaasa löömast  veel ühes viimases tangos. Argentiina helilooja Gustavo Santaolalla, kes on kirjutanud muusika muuhulgas filmidele "Brokebacki mägi" ja "Paabel", otsustas üles otsida ning maailmale tutvustada vanu tangomeistreid, kes 1940-50. aastatel särasid tango kuulsuse tipul.    Wim Wendersi "Buena Vista Social Clubi" meenutav muusikafilm MEISTRITE KOHVIK toob põhjamaisesse talve suured tunded, virtuoosliku pillimängu ning tõelise tükikese Arentiina tango tunnete maagiast, mis avaldub voolavate pisaratena  tangokuninganna Lagrima Riose põskedel lauldes üht elutantsu paljudest paladest.    Sten Saluveer